Un bărbat din Râmnicu Vâlcea a fost reținut, după ce a furat bani dintr-o chilie a mănăstirii Râmeț. Anterior, el cerșise alături de un adolescent, la acea mănăstire.
Polițiștii din Aiud, județul Alba, au prins, duminică, un bărbat de 42 de ani, din Râmnicu Vâlcea, județul Vâlcea, imediat după ce a furat bani dintr-o chilie a unui lăcaș de cult din localitatea Râmeț - relateaza editie.ro
Conform Poliției Alba, bărbatul a mers, alături de un adolescent de 15 ani, în zona mănăstirii, pentru a apela la mila publică. Ulterior, bărbatul ar fi forțat un geam lăsat întredeschis și ar fi pătruns în zona unde sunt amplasate chiliile, iar de acolo a furat 120 de euro și 250 de lei.
Prejudiciul a fost recuperat.
Bărbatul a fost reținut pentru 24 de ore pentru furt calificat, urmând ca luni să fie prezentat Parchetului de pe lângă Judecătoria Aiud.